rejauldu/bengali-wikipedia huggingface dataset:
উমামা বিনতে আবিল আস মুহাম্মাদ (স:)এর নাতনী ও সাহাবা ছিলেন। মুহাম্মাদ(স:) এর কন্যা জয়নব বিনতে মুহাম্মাদ এর কন্যা ছিলেন উমামা। পরবর্তী জীবনে আলীর স্ত্রী ছিলেন।   বংশ পরিচয়  উমামা বিনতে আবিল আস মুহাম্মাদ দৌহিত্রী ছিলেন। তার পিতার নাম আবুল আস ইবন রাবি এবং মাতা জয়নব বিনতে মুহাম্মাদ। এজন্য তাকে উমামা বিনতে জয়নব নামেও ডাকা হয় উমামা তার নানার জীবদ্দশায় মক্কায় জন্মগ্রহণ করেন। তার নানী উম্মুল মুমিনীন খাদিজাতুল বিনতে খুওয়াইলিদ এবং দাদি খাদিজার ছোট বোন হালা বিনতে খুওয়ায়লিদ।   বাল্যকাল  নানা মুহাম্মাদ (সাঃ) শিশু উমামাকে অত্যধিক স্নেহ করতেন। সব সময় তাকে সঙ্গে সঙ্গে রাখতেন। এমনকি নামাযের সময়ও সঙ্গে রাখতেন।  সাহাবা আবু কাতাদাহ আল আনসারী বলেন, একদিন বেলাল আযান দেওয়ার পর আমরা যোহর মতান্তরে আসরের নামাযের জন্য অপেক্ষায় আছি, এমন সময় মুহাম্মাদ উমামাকে কাঁধে বসিয়ে আমাদের মাঝে উপস্থিত হলেন। মুহাম্মাদ নামাযে দাঁড়ালেন এবং আমরাও তাঁর পিছনে নামাযে দাঁড়িয়ে গেলাম। উমামা তখনও তার নানার কাঁধে একইভাবে বসা। মুহাম্মাদ রুকুতে যাবার সময় তাকে কাঁধ থেকে নামিয়ে মাটিতে রাখেন। রুকু-সিজদা শেষ করে যখন উঠে দাঁড়ালেন তখন আবার তাঁকে ধরে কাঁধের উপর উঠিয়ে নেন। প্রত্যেক রাকাআতে এমনটি করে তিনি নামায শেষ করেন।   ৮ম হিজরিতে উমামার মা এবং ১২ হিজরিতে পিতা ইন্তাকাল করেন।   মুহাম্মাদ (সাঃ) এর ভালোবাসা  মুহাম্মাদ (সাঃ)  উমামাকে অত্যন্ত স্নেহ করতেন। হাবশার সম্রাট কিছু স্বর্ণের অলঙ্কার উপহার হিসেবে পাঠান, যার মধ্যে একটি স্বর্ণের আংটিও ছিলো। মুহাম্মাদ সেটি উমামাকে দেন। এবং বলেন এটি এমন একজনকে দিয়েছি যে আমার সবচেয়ে বেশি প্রিয়।   জীবনী    আলীর ঘরে  উমামার পিতা আবুল আস ইবন রাবি হিজরী ১২ সনে ইন্তাকাল করেন। মৃত্যুর পূর্বে তিনি তার মামাতো ভাই যুবাইর ইবনে আওয়ামের সাথে উমামার বিয়ে দেওয়ার ইচ্ছার কথা বলে যান। এদিকে উমামার খালা, আলীর স্ত্রী ফাতিমা বিনতে মুহাম্মাদও ইন্তাকাল করেন। মৃত্যুর পূর্বে তিনি স্বামী আলীকে বলে যান,তার মৃত্যুর পরে তিনি যেন উমামাকে বিয়ে করেন। পরবর্তীতে সবারই ইচ্ছায় আলী ও উমামার বিয়ে সম্পন্ন হলো,তখন আলী ইবনে আবি তালিবের খিলাফতকাল চলমান। আলীর এই ঘরে কোন সন্তান জন্মগ্রহণ করেনি।  হিজরী ৪০ সনে আলী আততায়ীর হাতে মারত্মক ভাবে আহত হন। এই আঘাতে তিনি শেষ নিশ্বাস ত্যাগ করেন। মৃত্যুর পূর্বে তিনি স্ত্রী উমামাকে বলেন, আমার মৃত্যুর পরে তুমি মুগীরা ইবনে নাওফালকে বিয়ে করতে পার। এবং মুগীরাকেও উমামাকে বিয়ে করতে বলে যান।   মুগীরার ঘরে  আলী এও আশঙ্কা করেন যে, তার মৃত্যুর পর মুয়াবিয়া তার স্ত্রীকে বিবাহের প্রস্তাব পাঠাবে, এবং আলীর মৃত্যুর পর উমামার ইদ্দত পূরণ হওয়ার সাথে সাথেই বিবাহের প্রস্তাব পাঠান। তাই উমামা অতি সত্বর মুগীরা ইবনে নাওফালের সাথে বিবাহ বন্ধনে আবদ্ধ হয়ে যান। এই বিয়ের সময় উপস্থিত ছিলেন হাসান ইবনে আলী।  আল মুগীরা ইবনে নাওফাল ঘরে উমামা এক ছেলের মা হন এবং তার নাম রাখেন ইয়াহইয়া। এ জন্য আল মুগীরার ইবনে নাওফালের ডাকনাম হয় আবু ইয়াহইয়া। তবে অনেকে বলেছেন, আল মুগীরার ঘরেও তিনি কোন সন্তানের মা হননি। তারা বলেন, মুহাম্মাদ কন্যাদের মধ্যে একমাত্র ফাতিমা ছাড়া আর কারো বংশধারা অব্যাহত নেই। তারা ধারণা করে আল মুগীরা ইবনে নাওফালঔরসে ইয়াহইয়া নামের এক সন্তানের জন্ম দেন, কিন্তু শিশু কালেই তার মৃত্যু হয়।   মৃত্যু  উমামা বিনতে আবিল আস আল মুগীরার স্ত্রী থাকা অবস্থায় মুয়াবিয়ার খিলাফতকালে তিনি ইন্তাকাল করেন।   তথ্যসূত্র   বিষয়শ্রেণী:ইসলাম বিষয়শ্রেণী:সুফিবাদ বিষয়শ্রেণী:নারী সাহাবা বিষয়শ্রেণী:মুহাম্মাদের পরিবার বিষয়শ্রেণী:৬৭০-এ মৃত্যু বিষয়শ্রেণী:৭ম শতাব্দীর নারী
৯০০ রোজালিন্ড নামে একটি গ্রহাণুও রয়েছে।  রোজালিন্ড (ইংরেজি: Rosalind) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ১৩ জানুয়ারি ভয়েজার ২ মহাকাশযান থেকে তোলা আলোকচিত্রগুলি থেকে এটি আবিষ্কৃত হয় এবং সেই সময় এটির সাময়িক নামকরণ করা হয় এস/১৯৮৬ ইউ ৪ (ইংরেজি: S/1986 U 4)। উপগ্রহটির নামকরণ করা হয়েছে উইলিয়াম শেকসপিয়র রচিত অ্যাজ ইউ লাইক ইট নাটকের নির্বাসিত ডিউকের কন্যার নামানুসারে।  উপগ্রহটি ইউরেনাস ১৩ (ইংরেজি: Uranus  XIII) নামেও পরিচিত।  রোজালিন্ড ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্যান্য উপগ্রহগুলি হল বিয়াংকা, ক্রেসিডা, জুলিয়েট, পোর্শিয়া, ডেসডিমোনা, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। রোজালিন্ডের কক্ষপথের ব্যাসার্ধ ৩৬ কিলোমিটার এবং জ্যামিতিক অ্যালবেডো প্রায় ০.০৮। এটুকু ছাড়া রোজালিন্ড সম্পর্কে কার্যত আর কিছুই জানা যায় না।  ভয়েজার ২  মহাকাশযান থেকে রোজালিন্ডকে একটি প্রায় গোলকাকার বস্তুর ন্যায় দেখা গিয়েছিল। এটির মেরু-ব্যাস বরাবর প্রসারিত অক্ষ দু’টির অনুপাত ০.৮-১.০। এবং পৃষ্ঠভাগ ধূসর রঙের।  ইউরেনাসের অপর উপগ্রহ কর্ডেলিয়ার সঙ্গে কর্ডেলিয়ার কক্ষীয় অনুরণন অতি নিকট (৫:৩)।   আরও দেখুন   ইউরেনাসের প্রাকৃতিক উপগ্রহ   পাদটীকা   তথ্যসূত্র   বহিঃসংযোগ   Rosalind Profile by NASA's Solar System Exploration  Uranus' Known Satellites (by Scott S. Sheppard)  বিষয়শ্রেণী:ইউরেনাসের প্রাকৃতিক উপগ্রহ ১৯৮৬০১১৩
আজিজুর রহমান (১৫ আগস্ট ১৯৪৮-১ মে ২০১৬) বাংলাদেশের রাজশাহী জেলার রাজনীতিবিদ ও রাজশাহী-৫ (পুঠিয়া-দুর্গাপুর) আসনের সংসদ সদস্য ছিলেন।   জন্ম ও প্রাথমিক জীবন  আজিজুর রহমান ১৫ আগস্ট ১৯৪৮ সালে রাজশাহী জেলায় জন্মগ্রহণ করেন।   রাজনৈতিক ও কর্মজীবন  আজিজুর রহমান রাজশাহী জেলা বিএনপির উপদেষ্টা ও জাতীয় নির্বাহী কমিটির সদস্য ছিলেন। তিনি রাজশাহী জেলা বিএনপির সাবেক সভাপতি। তিনি ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে রাজশাহী-৫ (পুঠিয়া-দুর্গাপুর) আসন থেকে সংসদ সদস্য নির্বাচিত হয়েছিলেন।   মৃত্যু  আজিজুর রহমান ১ মে ২০১৬ রাজশাহী মেডিকেল কলেজ হাসপাতালে ফুসফুসের ক্যান্সারের চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:২০১৬-এ মৃত্যু বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২০১৮-এ মৃত্যু বিষয়শ্রেণী:রাজশাহী জেলার ব্যক্তি
হামিরপুর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর হামিরপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   হামিরপুর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  রাঠ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।   মহোবা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  চাখারী বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  তিনদোয়ারি বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।  হামিরপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী কুনওয়ার পুষ্পেন্দ্র সিং চণ্ডেল।  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:হামিরপুর জেলা, উত্তরপ্রদেশ
রেডমি ৮  হলো শাওমি এর একটি সাব-ব্র্যান্ড রেডমি সিরিজের অংশ হিসেবে অ্যান্ড্রয়েড-ভিত্তিক স্মার্টফোনের একটি লাইন। এর প্রধান মডেল রেডমি ৮ ঘোষণা করা হয় ৯ অক্টোবর ২০১৯ তারিখে এবং বাজারে আসে ১২ অক্টোবর ২০১৯ তারিখে। এরপর ১২ অক্টোবর ২০১৯ তারিখে রেডমি ৮এ ঘোষণা করা হয়, যা রেডমি ৮ এর একটি লাইট মডেল হিসেবে প্রচার করা হয়। পরবর্তীতে, ১১ ফেব্রুয়ারি ২০২০ তারিখে ভারতে রেডমি ৮এ Dual ঘোষণা করা হয়, যার ক্যামেরার সেটআপ রেডমি ৮এ এর থেকে আলাদা। ২ এপ্রিল, ২০২০ সালে রেডমি ৮এ Dual-কে ইন্দোনেশিয়ায় রেডমি ৮এ প্রো হিসাবে ঘোষণা করা হয়েছিল।   ডিজাইন  সামনের অংশটি গরিলা গ্লাস ৫ দিয়ে তৈরি এবং পিছনেরটি প্লাস্টিকের তৈরি।  স্মার্টফোনের নীচে ব্যবহারকারী ইউএসবি-সি পোর্ট, স্পিকার, মাইক্রোফোন এবং ৩.৫ মিমি অডিও জ্যাক খুঁজে পেতে পারেন। উপরে, একটি অতিরিক্ত মাইক্রোফোন এবং IR ব্লাস্টার রয়েছে। বাম দিকে, মাইক্রোএসডি স্লট সহ একটি ডুয়াল সিম ট্রে রয়েছে। ডানদিকে, ভলিউম রকার এবং পাওয়ার বোতাম রয়েছে। এছাড়াও, রেডমি ৮ এর পিছনে ক্যামেরা দ্বীপের নীচে একটি ফিঙ্গারপ্রিন্ট স্ক্যানার রয়েছে। স্মার্টফোনটি মোবাইল ব্যবহারকে আরও নিরাপদ ও আরামদায়ক করে তোলে। এর আধুনিক ডিজাইন এবং ফিচারগুলো ব্যবহারকারীর চাহিদা পূরণে সক্ষম।   তথ্যসূত্র   বিষয়শ্রেণী:বন্ধ হওয়া স্মার্টফোন বিষয়শ্রেণী:২০১৯-এ প্রবর্তিত মোবাইল ফোন বিষয়শ্রেণী:একাধিক পিছনের ক্যামেরা সহ মোবাইল ফোন বিষয়শ্রেণী:রেডমি স্মার্টফোন বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
হারনাম কৌর (জন্ম ২৯ নভেম্বর ১৯৯০ ) একজন ব্রিটিশ সোশ্যাল মিডিয়া ব্যক্তিত্ব, প্রসবোত্তর কোচ, জীবন প্রশিক্ষক এবং প্রেরণাদায়ক বক্তা।   জীবনের প্রথমার্ধ  কৌর ২৯ নভেম্বর ১৯৯০ সালে স্লোতে জন্মগ্রহণ করেছিলেন  এমন ঘরে যাকে তিনি "একটি ঐতিহ্যবাহী পাঞ্জাবি পরিবার" হিসাবে বর্ণনা করেছেন।  ১২ বছর বয়সে, কৌরের পলিসিস্টিক ডিম্বাশয় সিন্ড্রোম (পিসিওএস) ধরা পরে, যা মহিলাদের মধ্যে উন্নত এন্ড্রোজেন (পুরুষ হরমোন) এর কারণে হয়।  পিসিওএস-এর অন্যতম উপসর্গ হল হিরসুটিজম বা মুখে বা শরীরে অতিরিক্ত চুল গজাতে পারে। কৌর তার অবস্থার ফলে পুরো দাড়ি বাড়াতে সক্ষম। যদিও কৌর ক্রমাগত ধমকের কারণে তার মুখের লোম মুছে ফেলার চেষ্টা করেছিলেন, তিনি তার অপ্রচলিত চেহারাকে আলিঙ্গন করতে পেরেছেন এবং শরীরের ইতিবাচক আন্দোলনের একজন মুখপাত্র হয়ে উঠেছেন। রক এন রোল ব্রাইডের সাথে একটি সাক্ষাত্কারে, কৌর তার দাড়ি রাখার সিদ্ধান্তের প্রতি সমর্থন করেছেন: "আমি আমার দাড়ি রাখার সিদ্ধান্ত নিয়েছি এবং একজন মহিলার দেখতে কেমন হওয়া উচিত সে সম্পর্কে সমাজের প্রত্যাশার বিরুদ্ধে এগিয়ে যাওয়ার সিদ্ধান্ত নিয়েছি৷ আজ আমি আত্মহত্যা করছি না এবং আমি নিজের ক্ষতি করি না। আজ আমি একজন তরুণী সুন্দরী দাড়িওয়ালা নারী হিসেবে জীবনযাপনে সুখী। আমি বুঝতে পেরেছি যে এই দেহটি আমার, আমি এর মালিক, আমার বেঁচে থাকার মতো অন্য কোনও দেহ নেই, তাই আমি এটিকে নিঃশর্তভাবে ভালবাসতে পারি।"    তথ্যসূত্র   বিষয়শ্রেণী:ব্রিটিশ নারী মডেল বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:দাড়িওয়ালা নারী বিষয়শ্রেণী:সিন্ধি বংশোদ্ভূত ব্রিটিশ
বিদেশী সংবাদমাধ্যমে বাংলাদেশের মুক্তিযুদ্ধ গুরুত্বের সঙ্গে প্রতিফলিত হয়েছিল। ১৯৭১ সালের ২৫ মার্চ মধ্যরাত্রে পাকিস্তানি সেনাবাহিনীর 'অপারেশন সার্চলাইট' থেকে শুরু করে ১৬ ডিসেম্বর তারিখে যৌথবাহিনীর কাছে পাকিস্তানের সামরিক বাহিনীর আত্মসমর্পণের খবর বিশ্বব্যাপাী রেডিও, টেলিভিশন ও মুদ্রিত সংবাদপত্রে ব্যাপকভাবে প্রচারিত হয়েছিল।    প্রকাশিত সংবাদের শ্রেণীবিন্যাস  বিদেশী সংবাদমাধ্যমে বাংলাদেশের মুক্তিযুদ্ধের খবরসমূহ কয়েকটি বিষয়ে ভাগ করা হয়েছে। এগুলি হলো:   ক. পূর্ব পাকিস্তানে পাকিস্তান সেনাবাহিনীর হত্যা ও ধ্বংসযজ্ঞ;   খ. ভারতে আশ্রয়গ্রণকারী লক্ষ লক্ষ মানুষের দুরবস্থা ও ত্রাণ কার্যক্রম।  গ. পূর্ব পাকিস্তানের নির্যাতিত মানুষদের ব্যাপারে অন্যান্য দেশের জনগণ, সরকার ও প্রতিষ্ঠানের ভূমিকা।  ঘ. পূর্ব পাকিস্তানে সংঘটিত ঘটনাবলি সম্পর্কে পাকিস্তানি কর্তৃপক্ষ বিশেষ করে প্রেসিডেন্ট ইয়াহিয়া খানের বক্তব্য।  ঙ. পাকিস্তানের কর্মকাণ্ডে মার্কিন যুক্তরাষ্ট্র, ব্রিটেন ও চীনের সমর্থন ও সহায়তা।  চ. পাকিস্তানের কারাগারে আটক শেখ মুজিবুর রহমানের বিচার প্রক্রিয়া।  ছ. ভারতের সমর্থন ও সহযোগিতা।  ঞ. প্রবাসী বাংলাদেশ সরকারের কার্যক্রম।   গণহত্যা   ভারতে শরণার্থী   বৈদেশিক সমর্থন ও বিরোধীতা   পাকিস্তানি কর্তৃপক্ষের বক্তব্য ও ক্রিয়াকাণ্ড   পাকিস্তানের প্রতি সহায়তা   ভারতের সমর্থন ও সহযোগিতা   বাংলাদেশ সরকারের কার্যক্রম   শেখ মুজিবুর রহমানের বিচার   রেডিও ও টেলিভিশন   বিবিসি বাংলাবিভাগের ভূমিকা   ফটো   সাংবাদিকদের সাহসিকতা  বিদেশী মাধ্যমের সীমাবদ্ধতা   বইপত্র ও প্রকাশনা   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধ
থাম্ব| জুডাসের গালে চুমু খাচ্ছে যিশু । কারাভাজ্জো দ্বারা ক্যানভাসে তেলচিত্র, ১৬০২ গালে চুম্বন হল বন্ধুত্ব, পারিবারিক সম্পর্ক, অভিবাদন জানানো, অভিনন্দন জানানো, কাউকে সান্ত্বনা দেওয়া বা সম্মান দেখানোর জন্য একটি আচার বা সামাজিক চুম্বনের অঙ্গভঙ্গি।  গালে চুম্বন মধ্যপ্রাচ্য, ভূমধ্যসাগরীয়, দক্ষিণ, মধ্য ও পূর্ব ইউরোপ, নিম্ন দেশ, আফ্রিকার হর্ন, মধ্য আমেরিকা এবং দক্ষিণ আমেরিকায় খুবই সাধারণ। মার্কিন যুক্তরাষ্ট্র এবং জাপান সহ অন্যান্য দেশে রাষ্ট্রপ্রধান এবং ফার্স্ট লেডি  বা রাজকীয় এবং রাজপরিবারের সদস্যদের মধ্যে একটি আন্তর্জাতিক বৈঠকে গালে চুম্বন করা সাধারণ।  স্থানীয় সংস্কৃতির উপর নির্ভর করে‌ গালে চুম্বন পরিবারের সদস্যদের পাশাপাশি বন্ধুবান্ধব এবং পরিচিতদের মধ্যে উপযুক্ত বলে বিবেচিত হতে পারে: একজন পুরুষ এবং একজন মহিলা, দুইজন মহিলা বা দুইজন পুরুষ। শেষের পরিচিতির বিভিন্ন মাত্রা রয়েছে।  পূর্ব ইউরোপে পুরুষ-মহিলা এবং মহিলা-মহিলা গালে চুম্বন বন্ধুদের মধ্যে একটি আদর্শ অভিবাদন, যখন পুরুষ-পুরুষ গালে চুম্বন কম সাধারণ। পূর্ব ইউরোপীয় কমিউনিস্ট নেতারা প্রায়ই জনসাধারণ এবং রাষ্ট্রীয় অনুষ্ঠানে একে অপরকে একটি সমাজতান্ত্রিক ভ্রাতৃত্বপূর্ণ চুম্বনের মাধ্যমে শুভেচ্ছা জানান।  গালে চুম্বনে উভয় ব্যক্তিই সামনের দিকে ঝুঁকে পড়ে এবং হয় হালকাভাবে গাল দিয়ে গাল স্পর্শ করে বা গাল দিয়ে ঠোঁট দেয়। সাধারণত অঙ্গভঙ্গি অন্য গাল, বা আরও, পর্যায়ক্রমে গাল দিয়ে পুনরাবৃত্তি হয়। দেশ এবং পরিস্থিতির উপর নির্ভর করে, চুম্বনের সংখ্যা এক থেকে চারটি পর্যন্ত হয়। হাত নাড়ানো বা আলিঙ্গনও হতে পারে।  গালে চুম্বন অনেক সংস্কৃতিতে সামান্য ভিন্ন অর্থ এবং অঙ্গভঙ্গি সহ ব্যবহৃত হয়। উদাহরণস্বরূপ, গালে চুম্বন একটি আলিঙ্গনের সাথে যুক্ত হতে পারে বা নাও হতে পারে। ব্যবহারের জন্য উপযুক্ত সামাজিক প্রেক্ষাপট এক দেশ থেকে অন্য দেশে ব্যাপকভাবে পরিবর্তিত হতে পারে, যদিও অঙ্গভঙ্গি একই রকম হতে পারে।  সংস্কৃতি এবং পরিস্থিতিতে যেখানে গালে চুম্বন একটি সামাজিক নিয়ম, সেখানে একটি চুম্বন দিতে বা গ্রহণ করতে ব্যর্থতা বা অস্বীকৃতিকে সাধারণভাবে মানুষের মধ্যে বিদ্বেষের সূচক হিসাবে নেওয়া হয় এবং এই ধরনের অন্তর্নিহিততা দূর করতে এবং অপরাধ করা এড়াতে একটি ব্যাখ্যার প্রয়োজন হতে পারে, যেমন যেহেতু ব্যক্তির একটি সংক্রামক রোগ যেমন সর্দি।   তথ্যসূত্র   বিষয়শ্রেণী:চুম্বন বিষয়শ্রেণী:অভিবাদন বিষয়শ্রেণী:অঙ্গভঙ্গি
মাক্সিমিলিয়ান হাভিয়ের আরাউহো ভিলচেস (; জন্ম: ১৫ ফেব্রুয়ারি ২০০০; মাক্সিমিলিয়ান আরাউহো নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব তোলুকা এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, আরাউহো উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২৩ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৮ ম্যাচে ১টি গোল করেছেন।  প্রারম্ভিক জীবন মাক্সিমিলিয়ান হাভিয়ের আরাউহো ভিলচেস ২০০০ সালের ১৫ই ফেব্রুয়ারি তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আরাউহো উরুগুয়ে অনূর্ধ্ব-২০ এবং উরুগুয়ে অনূর্ধ্ব-২৩ দলের হয়ে খেলার মাধ্যমে উরুগুয়ের প্রতিনিধিত্ব করেছেন। ২০১৮ সালের ৩রা এপ্রিল তারিখে তিনি উরুগুয়ে অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। উরুগুয়ের বয়সভিত্তিক দলের হয়ে তিনি প্রায় ৩ বছরে ৩৮ ম্যাচে অংশগ্রহণ করেছেন।  ২০২৩ সালের ১৫ই জুন তারিখে, ২৩ বছর ও ৪ মাস বয়সে, বাম পায়ে ফুটবল খেলায় পারদর্শী আরাউহো নিকারাগুয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে উরুগুয়ের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি উরুগুয়ে ৪–১ গোলের ব্যবধানে জয়লাভ করেছিল। উরুগুয়ের হয়ে অভিষেকের বছরে আরাউহো সর্বমোট ৭ ম্যাচে ১টি গোল করেছেন। জাতীয় দলের হয়ে অভিষেকের ৬ দিন পর, উরুগুয়ের জার্সি গায়ে প্রথম গোলটি করেছেন; ২০২৩ সালের ২১শে জুন তারিখে, কিউবার বিরুদ্ধে ম্যাচের ৮০তম মিনিটে উরুগুয়ের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০২৩  ৭  ১ ২০২৪  ১  ০ সর্বমোট  ৮  ১  তথ্যসূত্র  বহিঃসংযোগ    বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:দেপোর্তিভো তোলুকা ফুটবল ক্লাবের খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:উরুগুয়ের অনূর্ধ্ব-১৭ আন্তর্জাতিক ফুটবলার বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:উরুগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:লিগা এমএক্সের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফুটবল উইঙ্গার
বাম দিকের খ্রিস্টানরা, যা পূর্বে খ্রিস্টান সোশ্যালিস্ট মুভমেন্ট (সিএসএম) নামে পরিচিত ছিল, হল যুক্তরাজ্যের একটি সমাজতান্ত্রিক সমাজ। আন্দোলনটি এমন একটি সংগঠনের জন্য খ্রিস্টান সমাজতন্ত্রীদের মধ্যে একটি প্রয়োজনীয়তা পূরণ করে যা রাজনৈতিকভাবে জড়িত এবং ধর্মতাত্ত্বিকভাবে প্রতিফলিত হবে। বাম দিকের খ্রিস্টানরা হল ইন্টারন্যাশনাল লিগ অফ রিলিজিয়াস সোশ্যালিস্টের সদস্য সংগঠন। সদস্যদের মধ্যে লেবার নেতা জন স্মিথ, টনি ব্লেয়ার, গর্ডন ব্রাউন, আর এইচ টাওনি, এবং ডোনাল্ড সোপার অন্তর্ভুক্ত রয়েছে৷ আজ, হাউস অফ কমন্স এবং হাউস অফ লর্ডসে বাম দিকের খ্রিস্টানদের ৪০ জনেরও বেশি সদস্য রয়েছে।  ২০২২ সালের অক্টোবর পর্যন্ত, এর পরিচালক হলেন হান্না রিচ এবং এর নির্বাহী কমিটির চেয়ার হলেন জনাথন রেনল্ডস।   ইতিহাস  খ্রিস্টান সমাজতান্ত্রিক আন্দোলন ১৯৬০ সালে প্রতিষ্ঠিত হয়েছিল যখন সমাজতান্ত্রিক পাদ্রী ও মন্ত্রীদের সোসাইটি এবং সমাজতান্ত্রিক খ্রিস্টান লিগ একীভূত হয়েছিল। ১৯৬০ সালের ২২ শে জানুয়ারিতে রিচার্ড হেনরি টাওনি আন্দোলনের উদ্বোধনী সভায় তাঁর শেষ জনসমক্ষে উপস্থিত হয়েছিলেন। ১৯৭৫ সালে ডোনাল্ড সোপার সভাপতি হওয়ার আগ পর্যন্ত এই আন্দোলনের সভাপতিত্ব করেছিলেন। ১৯৯৮ সালে, এটি শ্রমিক দলের সাথে যুক্ত হয়েছিল। এটি ১৯৯৪ সাল পর্যন্ত একটি স্বেচ্ছাসেবী সংস্থা ছিল যখন এটি একটি সমন্বয়কারী নিয়োগ করেছিল, তারপরে একজন প্রশাসক নিয়োগ করেছিল। আগস্ট ২০১৩ সালে, এটি ঘোষণা করেছিল যে, তার সদস্যদের সাথে পরামর্শের পরে, এটি তার নাম পরিবর্তন করে খ্রিস্টান অন দ্য লেফট নামকরণ করবে।CSM to become Christians On The Left   গ্যালারি    তথ্যসূত্র   বহিঃসংযোগ    বিষয়শ্রেণী:শ্রমিক দল (যুক্তরাজ্য) এর সমাজতান্ত্রিক সমাজ
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড (বিআইএসএফ) বাংলাদেশ সরকারের একটি মালিকানাধীন সিরামিকস ও স্যানিটারিওয়্যার উৎপাদন সংস্থা। এটি কমোড, বেসিন ইত্যাদি আইটেম প্রস্তুত করে। এটি রাষ্ট্রীয় মালিকানাধীন বাংলাদেশ রাসায়নিক শিল্প কর্পোরেশনের সহযোগী অংশ এবং এটি একটি বিধিবদ্ধ সংস্থা হিসাবে শ্রেণিবদ্ধ করা হয়েছে।  ইতিহাস বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড ১৯৬৬ সালে তৎকালীন চেকস্লোভাকিয়ায় অবস্থিত মেসার্স প্রগো ইনভেস্ট কর্পোরেশনের প্রযুক্তিগত সহায়তায় প্রতিষ্ঠিত হয়েছিল। কারখানাটি ঢাকার মিরপুর মডেল থানায় অবস্থিত। কারখানাটি নেত্রকোণা জেলা থেকে সাদা কাদামাটি এবং সিলেট জেলা থেকে বল ক্লে দিয়ে এটির পণ্য তৈরি করে। ১৯৭৭ সালে কারখানাটি টাইলস উৎপাদন শুরু করে। এটি বাংলাদেশ সরকারের একটি লাভজনক উদ্যোগ।  ২০১৮ সালে, শিল্প মন্ত্রণালয়ের একটি কমিটি সুপারিশ করেছিল যে সরকার শেয়ার বাজারে এই সংস্থার শেয়ার লোড করে। কারখানাটি প্রতি বছর ৩৪০ মিলিয়ন টন পণ্য উৎপাদন করে। উৎপাদন প্রক্রিয়া থেকে দূষণ রোধ করতে যথেষ্ট কাজ না করার জন্য এটি সমালোচিত হয়েছে।  তথ্যসূত্র  বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৭৬-এ বাংলাদেশে প্রতিষ্ঠিত
১৪নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের মধ্যাংশে ১৪নং ওয়ার্ডের অবস্থান। এ ওয়ার্ডের উত্তরে রাজশাহী সিটি কর্পোরেশনের ১৬নং ওয়ার্ড, পূর্বে রাজশাহী সিটি কর্পোরেশনের ১৫নং ওয়ার্ড, দক্ষিণে রাজশাহী সিটি কর্পোরেশনের ১৫নং ওয়ার্ড ও ৩নং ওয়ার্ড এবং পশ্চিমে পবা উপজেলার হড়গ্রাম ইউনিয়ন অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ১৪নং ওয়ার্ডের পূর্বাংশের প্রশাসনিক কার্যক্রম বোয়ালিয়া থানার আওতাধীন ও পশ্চিমাংশের প্রশাসনিক কার্যক্রম রাজপাড়া থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  বোয়ালিয়া থানার আওতাধীন এলাকা হলো:  বোয়ালিয়া মৌজার অংশ  রাজপাড়া থানার আওতাধীন এলাকা হলো:  তেরখাদিয়া মৌজার তেরখাদিয়া, বসুয়া, অচিনতলা  সপুরা মৌজার সপুরা (আংশিক)।   আরও দেখুন   বোয়ালিয়া থানা  রাজপাড়া থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
হরেরাম সিং একজন রাজনীতিবিদ যিনি ২০২১ সালের মে থেকে জামুরিয়া বিধানসভা কেন্দ্রের বিধায়ক হিসেবে দায়িত্ব পালন করছেন।   রাজনৈতিক জীবন  হরেরাম সিং সর্বভারতীয় তৃণমূল কংগ্রেসের একজন রাজনীতিবিদ। তিনি ২০২১ সালের পশ্চিমবঙ্গ বিধানসভা নির্বাচনে দক্ষিণ পশ্চিমবঙ্গ অঞ্চলের জামুরিয়া বিধানসভা আসন এবং পশ্চিমবঙ্গের পশ্চিম বর্ধমান জেলায় প্রতিদ্বন্দ্বিতা করেছিলেন। আসনটি আসানসোল লোকসভা কেন্দ্রের অংশ, একটি শহুরে কেন্দ্র। তিনি ৮০৫১ ভোটের ব্যবধানে নির্বাচনে জয়ী হন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পশ্চিম বর্ধমান জেলার ব্যক্তি
জাত পুঁটি বা পুঁটি (বৈজ্ঞানিক নাম: Puntius sophore) (ইংরেজি: Pool barb) হচ্ছে Cyprinidae পরিবারের Puntius গণের একটি স্বাদুপানির মাছ।  বর্ণনা দেহ মাঝারি চাপা ও রুপালি বর্ণের। আকারে প্রায় ১৩ সেমি পর্যন্ত লম্বা হয়। তবে একটি প্রাপ্তবয়স্ক মাছ ১৮ সেন্টিমিটার আকারে পৌঁছায়। মেয়ে মাছ প্রথম পরিপক্কতা ৪.৭ সেন্টিমিটারে ঘটে। পৃষ্ঠকাঁটার গোড়ায় এবং লেজের ডগায় কালো রঙের ফোঁটা আছে।  বিস্তৃতি এই প্রজাতির মাছ বাংলাদেশ, ভারত, পাকিস্তান, নেপাল, ভুটান, মায়ানমার এবং চীনে পাওয়া যায়।  স্বভাব ও আবাসস্থল এর আদি বাসস্থান হল সমভূমি এবং উপঅঞ্চল হিসাবে নদী, স্রোত এবং পুকুর। এটি একটি অগভীর জলের মাছ।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p. Rahman, A.K.A. (1989) Freshwater fishes of Bangladesh., Zoological Society of Bangladesh. Department of Zoology, University of Dhaka. 364 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:পাকিস্তানের মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
গিনিতে ইসলাম বলতে ইসলামই গিনির  মূল ধর্ম এবং ২০১৩ সালের হিসাবে জনসংখ্যার ৮৫% মুসলিম রয়েছে গিনিতে।  "বেশিরভাগ সুন্নি মুসলিম যারা মালিকি মাজহাব , কাদেরিয়া তরিকা এবং তিজানী সুফি আদেশ অনুসরণ করেন।"   ইতিহাস   ইসলাম তার জন্মস্থান আরব উপদ্বীপ থেকে আফ্রিকা পর্যন্ত ছড়িয়ে পড়ে। সুনীতিটা কেইটা (সি. ১২১৭ – সি.১২৫৫) মালি সাম্রাজ্যের প্রতিষ্ঠাতা (যা বর্তমান গিনির পাশাপাশি অন্যান্য আধুনিক দেশগুলির অন্তর্ভুক্ত ছিল) যিনি একজন মুসলমান ছিলেন না। তবে ১৩০০ সাল নাগাদ তাঁর উত্তরসূরীরা ছিলেন।  সাম্রাজ্যের দশম শাসক, মুসা প্রথম (সি। 1280 – সি। 1337) এটিকে রাষ্ট্রীয় ধর্ম হিসাবে গড়ে তুলেছিলেন।  গিনির একটি উঁচু অঞ্চল ফুটা জাললনে ১৭ শতাব্দীর শেষের দিক থেকে ইসলামের একটি দুর্গ গড়ে উঠে।  ফুটা জাললনের ইমামতের একজন মুসলমান ঈশতান্ত্রিক রাষ্ট্র দ্বারা শাসিত almami, 1725. প্রায় প্রতিষ্ঠিত হয়েছিল   অবশেষে, বর্তমান গিনির অঞ্চলটি colonপনিবেশিক শাসনের অধীনে চলে আসে এবং ফরাসী গিনি 1891 সালে প্রতিষ্ঠিত হয়েছিল, তবে ধর্মের প্রসারণে এর খুব কম প্রভাব পড়েছিল।  বিশ শতকে, পাকিস্তান থেকে দেশে আহমদিয়া আন্দোলন চালু হয়েছিল।   গিনিয়া ১৯৫৮ সালে ফ্রান্সের কাছ থেকে স্বাধীনতা অর্জনের পরে, এর মার্ক্সবাদী প্রথম রাষ্ট্রপতি আহমেদ সাকৌ ট্যুর ইসলামের প্রভাব হ্রাস করার চেষ্টা করেছিলেন, কিন্তু তাঁর জনপ্রিয়তা হ্রাস পাওয়ার সাথে সাথে, ১৯s০-এর দশকে তিনি "তাঁর শাসনকে বৈধতা দেওয়ার জন্য মুসলিম প্রতিষ্ঠানগুলিকে সহযোগিতা করার পক্ষে কাজ করেছিলেন।"  ট্যুরে সৌদি রাজা ফাহাদের অর্থায়নে রাজধানী কোনাক্রি শহরে গ্র্যান্ড মসজিদ নির্মিত হয়েছিল; এটি 1982 সালে খোলা হয়েছিল। এটি পশ্চিম আফ্রিকার বৃহত্তম মসজিদ, একটি অভ্যন্তরীণ হল রয়েছে যা 10,000 ধরে রাখতে পারে।    শিক্ষা  বাধ্যতামূলক শিক্ষা পাঠ্যক্রমটিতে ধর্মীয় অধ্যয়নের অন্তর্ভুক্ত নয়, তবে সারা দেশে, বিশেষত ফুটা জাল্লনে প্রচুর ইসলামী স্কুল রয়েছে।  কিছু মাদ্রাসা সৌদি আরব, কুয়েত এবং অন্যান্য উপসাগরীয় দেশগুলির দ্বারা আর্থিকভাবে সহায়তা করে।   তথ্যসূত্র   বিষয়শ্রেণী:গিনিতে ইসলাম